open-index/open-wikipedia-markdown huggingface dataset:
Musee storegh de Voghera

El **** a l'è un musee storegh de Voghera, fad su in del 1971, volud del Giuseppe Beccari, militar de la cità

El gh'ha dent una collezzion che la va di temp del Napoleon fina ai agn de piomb: armi e divise de varie armade, medaje, cimeli del Resorgiment, una biblioteca storega di forze armade cont anca una catada de fotografie, che la representa soratut i do guerre mondiai, la guerra civil spagnoeula e 'l colonialism italian. A gh'è anca l'Autobianchi A112 che gh'hann fad sora l'atentad al Carlo Alberto Dalla Chiesa e la pistola Beretta M34 che l'ha copad el Benito Mussolini.

## Ligam de foeura
*sit ofizzial 

## Vos corelade
*Musee di scenze naturai de Voghera
*Caserma Vitori Emanuell II
Scarpe de cà

I **scarpe de cà** (*Hausschuh* in todesch standard, *Finken* in svizzer todesch, *Puschen* in todesch del Nord, *Domácí_obuv* in cech) inn di calzadure che inn pensade per vesser doperade soratut o domà in cà o, comunque, in sit indova che la tradizzion la voeul no che se meten i scarpe de foeura.

Gh'hann donca pussee de significanza in quei colture indova che l'è malfà stà in cà coi scarpe e inn de sovent fade inscì che sien pussee comode di scarpe classeghe. Rispet a l'andà a pè biot, voncen men el paviment e, soratut, in varie colture a l'è minga acetad fàll o l'è vist 'me vergognos.

I tipegh scarpe de cà a inn i sciavate, i paposs, i zibrete, i infradit, ma a bon cunt ogni scarpa comoda e che la fa minga problema al paviment la po andà ben.

## Bibliografia
*Helge Sternke: Alles über Herrenschuhe. Nicolai, Berlin 2006, ISBN 3-89479-252-3
Aviazzion de marina

L**'aviazzion de marina** a l'è la componenta de 'na marina militar che la dopera mez aerei in di so operazzion. Quand che se parla de reoplan, de solit a l'è mituda al center una porta-avion, menter la pupart di marine del mond la dopera di elicoter o di dron.

## Riferiment
*Marina di Stat Unid

## Alter proget

## Vos corelade
*Aviazzion de l'Armada
*Reoplan imbarcad
Università de la Svizzera Italiana

L**'Università de la Svizzera Italiana** (*Università della Svizzera Italiana* in italian) a l'è l'unega università de lengua italiana de la Svizzera, con sed a Lugan e Mendris. Con circa 4000 student, el 60% forester, el gh'ha dent cors de comunicazzion, coltura, società, economia, informatega, scenze biomedeghe e architetura, con l'Academia de architetura de Mendris. El gh'ha comunque di center filiad in tut el Canton Tesin.

## Ligam de foeura
*Sit ofizzial

## Alter proget
Stazzion de Sovereto

La **** a l'è 'na stazzion de la ferrovia Bari-Barletta, che la serviss el comun de . 

## Moviment

La stazzion a l'è servida di treni regionai de la ferrovia regional de Bari, gestid de la Ferrotramviaria in contrat de servizzi con la region Puja.

## Riferiment
*Ferrovie del Nord Bares
Citadella de Parma

La **Citadella de Parma** a l'è una fortezza a forma de pentagon fada su in la cità in di darrer agn del XVI secol, voluda del Duca Lissander Farnes e fada su del Giovann Antoni Stirpi de' Brunei e del Genesi Bressan, in collaborazzion cont el Smerald Smerald.

Pensada per defender la cità, e donca con bastion  e fossad, l'è stada poeu doperada 'me caserma e 'me preson che se faseven anca i esecuzzion. In tra la fin del secol quell de vint e 'l principi de quell de vintun a l'è stada restruturada inscì de vesser doperada 'me parch publegh con spazzi dedicad a l'atività.

## Bibliografia
*Bruno Adorni, L'architettura a Parma sotto i primi Farnese: 1545-1630, Reggio Emilia, Diabasis, 2008, ISBN 978-88-8103-211-2.

## Alter proget
Ferrovia Bari-Barletta

La **ferrovia Bari-Barletta** a l'è una linia ferroviaria regional che la conliga Bari a Barletta, gestida de la Ferrotranviaria, che la se ocupa sia de l'infrastrutura che de fàgh andà sora i treni. A l'è una trasformazzion a scartament standard e eletrifegada de la veggia tranvia Bari-Barletta, verta in del 1965, l'è doperada del servizzi ferroviari metropolitan de Bari.

Longa 70 km, l'è a binari dobi in tra Fesca San Girolamo e Ruvo, per el rest a binari unegh. In tra Ruvo e Barletta l'è doperad ancamò el bloch telefonegh, menter el rest de la linia a l'è controllada col bloch automategh.

## Bibliografia
*Vito Roca, La ferrovia Bari Nord (Bari–Barletta), in "I Treni Oggi" n. 22 (setember 1982).

## Alter proget

## Vos corelade
*Ferrovia Bari-San Paolo
Stazzion de Isernia

La **** a l'è 'na stazzion de la ferrovia Sulmona-Isernia, Campobasso-Isernia e Vairano-Isernia, che la serviss el comun de . 

## Moviment
Al dì d'incoeu la stazzion a l'è servida di treni regionai de Trenitalia e anca di treni turistegh che la Fondazzion FS la fa in su la *Transiberiana d'Italia*.

## Riferiment
*Ferrovie Abbandonate

## Alter proget
Stazzion de Palazzo San Gervasio-Montemilone

La **** a l'è 'na stazzion de la ferrovia Rocchetta Sant'Antonio-Gioia del Colle, che la serviss el comun de . 

## Moviment
La stazzion a l'è servida de nissun treno passeger, desgià che del 2017 la linia a l'è doperada domà per el trafegh de mercanzia.

## Riferiment
*Fascicol de la linia
Stazzion de Campobasso

La **** a l'è 'na stazzion de la ferrovia Campobasso-Termoli e Campobasso-Isernia, che la serviss el comun de . 

## Moviment
La stazzion a l'è servida de 'n para de cobie de treni al dì del 2020, in contrat de servizzi coi region interessade, de la Campobasso-Termoli. La Campobasso-Isernia l'è sospenduda per lavorà de eletrifegazzion.

## Riferiment
*RFI: domani riapre la linea Campobasso – Termoli

## Alter proget
Stazzion de Vinchiaturo

La **** a l'è 'na stazzion de la ferrovia Campobasso-Isernia, che la serviss el comun de . 

## Moviment
La linia a l'è sospenuda del sginer 2020 per lavorà de eletrifegazzion.

## Riferiment
*Ferrovie: via all'elettrificazione della Roccaravindola-Isernia-Campobasso
Stazzion de Sant'Agapito-Longano

La **** a l'è 'na stazzion de la ferrovia Vairano-Isernia, che la serviss el comun de . 

## Moviment
La stazzion a l'è servida di treni regionai de Trenitalia in regim de contrat con la region Molis. I treni inn ancamò Diesel, intant che l'eletrifegazzion de la stazzion l'è collaudada.

## Riferiment
*Ferrovie: via all'elettrificazione della Roccaravindola-Isernia-Campobasso
Open mail relay

Un **open mail relay** a l'è un server Simple Mail Transfer Protocol che l'è configurad inscì de permetègh a vun de mandàgh di e-mail anca se inn minga per un utent che 'l gh'ha una casella lilinscì o vegnen minga de 'n utent del sistema, donca, a l'è in di fad un server vert che ghe permet a tucc de mandà e-mail. Ai principi de l'Internet a l'era impostazzion bas de la pupart di server, ma col temp i worm e i spammer hann tacad a doperài per fà i so robe e inn stade cambiade i configurazzion o i server vert inn stad mitud in di liste negre.

## Riferiment
*In Unix, what is an open mail relay?

## Vos corelade
*Sender Policy Framework
*Email spoofing
*DMARC
*DomainKeys Identified Mail
Fulvi Test

El **Fulvi Test** (in italian *Fulvio Testi*; Ferrara, 23 de avost 1593 – Modena, 28 de avost 1646) a l'è stad un diplomategh e poeta lombard.

Retegnud in tra i esponent pussee important de la literadura baroca in del Ses'cent, l'è stad a la cort del Duca de Modena e 'l gh'ha havud vari roeui de importanza, tant 'me quell de governador de la Garfagnana. La soa poesia la tratava i tema civegh e la mostrava el so vesser propi antispagnoeul, tant de havé de andà in esili una voeulta prima de vesser grazziad, e vesin ai Savoja, l'è infin cusad de tradiment per havé provad a fà su di relazzion con la cort de Franza e mitud in preson, indova che 'l moeur poch dopo.

A Milan l'è dedicad a lu el Vialon che 'l mena vial Zara a Monscia, a travers de Sest e Cinisell Balsom.

## Riferiment
*Treccani

## Alter proget
Ferrovia Nova Gorica-Gorizzia

La **ferrovia Nova Gorica-Gorizzia** a l'è una linia internazzional assee curta che la conliga la stazzion de Gorizzia Centrala a la stazzion de Nova Gorica, gestida de la Red Ferroviaria Italiana in la banda italiana e di Slovenske železnice de la banda slovena, verta del 1960.

L'è minga eletrifegada e, in bas a l'acord in tra Italia e Slovenia, l'è gestida col regolament RFI in dirigenza local, coordenada cont el dirigent central de Venezzia Mester. A l'è stada la darrera linia sota i RFI a doperà el bloch telefonegh, sostituid el 9 de dicember 2021 cont el pussee moderno e segur bloch cunta-ass.

## Bibliografia
*Rete Ferroviaria Italiana, Fascicolo Linea 68.

## Alter proget
File de test

Un **file de test** a l'è, in informatega, un file che el gh'ha denter domà del test pur, codifegad in forma binaria, che 'l po vesser lensgiud de 'n om dopo de la decodifega. El termen a l'è despess doperad in contraposizzion a file binari, che 'l gh'ha dent tucc quei file i che byte inn minga in corrispondenza con di carater, 'me i eseguibel, i imagin e inscì via.

## Riferiment
*Wiki c2

## Alter proget

## Vos corelade
*ASCII art
*Codifega di carater
*Editor de test
*Formatazzion del test
*Videoscritura
Vial Fulvi Test

El **vial Fulvi Test** (*viale Fulvio Testi* in italian) a l'è un stradon de Milan che 'l scomincia in piazzal Istria, 'me continuazzion del vial Zara, e 'l riva - per un tochell - a Sest e poeu a Cinisell indova che, infin, el cambia nom in vial Brianza in corrispondenza con la sortida de l'Autostrada A4 e la riva poch dopo a Monscia.

A l'è stad fad su in tra i agn 20 e 30 del secol quell de vint, in d'un'area che prima l'era coltivada, inscì de dàgh a Milan 'na strada alternativa per el caploeugh briantee oltra al vial Monscia. Per fàll gh'hann havud de quatà un bell toch del Seves, roba che l'è andada inanz fina ai agn '60. A l'è fad, in tra Milan e Sest, de do carrensge a sens unegh centrai, do corsie per el tram e du contraviai pussee piscinit, menter a Cinisell gh'è do carrensge partide de 'n spazzi alberad.

Ghe passen sora i tram 5, 7 e 31 de la Red di tram de Milan e sota gh'è la linia M5 de la metropolitana milanesa, cont i stazzion de Bignami, Ponal, Bicoca, Cà Granda e Istria che inn sota el vial.

## Bibliografia
*Giuliana Gramigna, Sergio Mazza, Milano. Un secolo di architettura milanese dal Cordusio alla Bicocca, Hoepli, Milano 2001. ISBN 88-203-2913-1.

## Alter proget
Salt de monton

Un **salt de monton** a l'è un tipo de intersezzion ferroviaria indova che i binari passen sora o sota a di alter binari a travers de un pont. A l'è un tipo de gionzion a nivell separad e l'alternativa a l'è una gionzion a nivell, indova che i binari se intersechen a ras e gh'hann e vesser protesgiud con di segnai, inscì che i treni poden minga s'centràss.

Vun di paes che i doperen pussee inn i Paes Bass, indova che despess meten insema anca di ferrovie a dobi binari per fài deventà a quater, ma anca in Germania inn propi spantegad. Inn vun di element pussee important di ferrovie a volta velocità, desgià che sbassen la necessità de fermàss e in general de andà pussee pian.

## Riferiment
*Salto di montone

## Alter proget
Marta García López

La **Marta García López** (Dénia, 9 de avost 2000) a l'è una pilota d'auto spagnoeula, che la corr in del campionad F1 Academy con la Prema Racing.

L'ha scominciad la soa carrera in di kart e in del 2015 l'ha vensgiud la * CIK-FIA Karting Academy Trophy* e anca el *Trofee di Industrie*, vun di trofee pussee important de la categoria. In del 2016 la taca a correr in di monopost in la Formula 4 spagnoeula con la Drivex e la se sgionta anca a la Renault Sport Academy, la resta in la serie spagnoeula anca l'ann dopo, con MP Motorsport, ma a fin stagion la perd el sostegn de l'Academy del marchi frances.

In del 2019 la corr in di W Series, reservade ai done, e ghe torna in del 2021 e in del 2022, dopo de la sospension in del 2020 per el COVID-19. In del 2023 la passa a la F1 Academy con la Prema, e l'è la prima vincidora de la noeuva serie feminina.

## Ligam de foeura
*Sit ofizzial

## Alter proget
Voltaire (metropolitana de Paris)

**** a l'è una stazzion de la linia 9 de la metropolitana de Paris, tacada ai stazzion de .

## Interscambi
 Fermada del bus

## Riferiment
*RATP

## Alter proget
Sester de Milan

I **sester de Milan** inn una partizzion tradizzional de Milan, al temp che la corrispondeva domà al center storegh del dì d'incoeu, trasciad de la sercia di Navili. Ciapen el nom di porte pussee important de la cità e eren a soa voeulta partid in cinch contrade ognun.

## Storia

## Lista

## Bibliografia
* Alessandro Colombo, I trentasei stendardi di milano comunale (PDF), Milano, Famiglia Meneghina, 1935, ISBN non esistente.

## Alter proget

## Vos corelade
*Porte de Milan
*Odonomastega storega de Milan
*Contrade de Milan
*Pian Beruto
*Mure medievai de Milan
Haiku (sistema operativ)

**Haiku** a l'è un sistema operativ liber ispirad al BeOS desvilupad a partì del 2001, quand che 'l sistema mader a l'è stad descontinuad, e del 2008 a l'è self-hosted, con la prima version alpha vegnuda foeura in del setember 2009 e la darrera in del november 2012, la prima beta l'è vegnuda foeura in del 2018 e del dicember 2022 la gh'è la beta 4, che in la version a 32 bit l'è ancamò combatibel cont i binari per BeOS 5. Al dì d'incoeu se ritegn che 'l sistema a l'è bon per vesser doperad tut i dì, desgià che l'è compatibel con pussee de driver, el suporta i app GTK e Wine e 'l gh'ha un nivell de compatibilità con Xlib e Wayland.

Haiku a l'è suportad de *Haiku Inc.*, organizazzion no-profit con sed a Rochester, in del Stat de Noeuva York, fondada in del 2003 del vegg capo-proget Michael Phipps.

## Tecnologia
El sistema a l'è scrivud in C++ cont una API orientada ai oget e 'l so design modular el permet de scriver i so component in d'una manera assee autonoma, despess inn stad svilupad intant che se sostituiven i component del BeOS original. L'insema di component API e server che doperen 'sto sistema inn ciamad *kit* e ghe n'è de vari: quell per l'interfacia grafega, quei per el Game Kit, quei per la version del Be File System del sistema, quei per l'input, la grafega e inscì via.

Se 'l BeOS el doperava un microkernel, Haiku el dopera un kernel ibrid, scominciad 'me fork de NewOS, kernel scrivud del vegg dipendent de la Be Travis Geiselbrecht. A l'è anca lu in desvilup, ma el gh'ha dent di fonzion belle inanz compagne de 'n file system virtual e del multiprocess simetregh.

A partì del 2013 el gh'ha dent un gestor di pachet, ciamad Haiku Depot, che 'l permet de installà el software in formad HPKG, i progràma comunque poden vesser installad de 'n repository remot con *pkgman* o a cobiài in d'una directory aposta, o anca compilad. Inscì de permeter la compatibilità cont el BeOS el sistema el dopera un compilator ibrid gcc 2.95 (version del 2001, con varie patch e modifege tolte di version noeuve) e 7, vist che i version pussee noeuve de la 2 s'cepen i vegg binari. Quella roba chi la val domà per i version a 32 bit x86, i version ARM, 68k, 64 bit x86 e PPC inn compilad cont el gcc 7 e inn minga compatibil cont i binari vegg.

## Ligam de foeura
*Sit ofizzial

## Alter proget

## Vos corelade
*Aplicazzion per Haiku
*PoorMan
*WebPositive
*Vision (IRC)
*BeOS API
*Tracker (file manager)
Stema de Bologna

L’**istema de Bologna** l’è na crox rossa in camp bianc ("arma del comun"), o ver na crox de San Jorz tipega di citaa guelfe e pœ ciapada de tants comun de la Liga Lombarda, qe hinn rivads a identifegar-n in colla crox, mè demonstrad de la cerna de la crox rossa in camp arjent per la citaa de Lissandria.

Incœ l’istema ofiçal el cata dent insema a la crox, inquartad, anca de sbiess la scrigia "ʟɪʙᴇʀᴛᴀs" d’or in camp blœ ("arma del popol"), derivada del simbol del capitan de popol de Fiorença. Sora i do cros a g’è on cap d’Anjœ.

Ind l’istema comunal i duu stema pussee cinit i impinissen on Marzoc d’or.

## Vox correlade

* Bologna
* Liga Lombarda
* Crox de San Jorz
* Stema de Milan
WebPositive

**WebPositive** (scrivud anca *Web+*) a l'è el web browser che l'è mitud insema a Haiku, desvilupad per sostituì el vegg BeZillaBrowser cont un software fondad in sul WebKit. El ciapa el nom del vegg browser per BeOS, ciamad NetPositive, ma el sostituiss Net con Web, el nom del motor che 'l dopera.

## Storia
In la Google Summer of Code del 2009 el Maxime Simon, guidad del Ryan Leavengood, l'ha lavorad a 'n port del WebKit per Haiku, roba che la mena a 'n browser prototip ciamad *HaikuLauncher*, che l'ha mostrad che 'l WebKit el fonziona, ma el faseva poch alter. In del fevrer 2010 el Stephan Aßmus el ciapa in man el codes de 'sto prototip per fàll pussee doperabel, che la deventa la *r488*, mituda poeu dent pussee inanz in l'ann in Haiku R1 / Alpha 2. In del midem ann, el Ryan Leavengood el ciapa ancamò el controll del desvilup.

I prime version del browser doperaven i servizzi de cURL, che però eren propi lent e pien de bug, per esempi cont el fìle di cookie che 'l deventava trop gross e 'l blocava el programa, in del 2013 el deventa ciar che 'l podeva vesser pu doperad e in l'otover el Adrien Destugues a l'è ciapad a lavorà a temp pien in su 'sto browser chi, e 'l sostituiss el cURL cont el Service Kit de l'Haiku, oltra a fà pussee bon el suport per l'HTML5 e in general la stabilità del programa.

## Riferiment
*Working on WebPositive
*WebPositive
Gestor di finester

El **gestor di finester** (in ingles *window manager*) a l'è un toch de l'interfacia grafega de un sistema operativ che 'l gestiss el dissegnà e la posizzion di finester in l'ambient grafegh. A bon cunt, in vari sistema operativ, tant 'me Windows, Mac OS e Haiku a l'è integrad, menter in alter, 'me i distro Linux, se po scernìll.

## Riferiment
*PC Magazine

## Alter proget
Ferrovia Campobasso-Isernia

La **ferrovia Campobasso-Isernia** a l'è una ferrovia a scartament standard che la corr per intregh in Molis e la conliga Campobasso con Isernia. Verta in tra el 1894 e 'l 1900 in bas a la lesg Baccarini, a l'è gestida de la Red Ferroviaria Italiana. 

El 15 de dicember del 2001 inn sarrade i stazzion de San Massimo, San Polo Matese, Santa Maria del Molise, Pettoranello e Pesche, una quajvuna l'è verta ancamò pussee inanz, e l'è poeu adatada cont el passà al SCMT, inscì de podé fà la metropolitana linsgera Matrice-Campobasso-Bojano, ancamò in costruzzion. Del 14 de sgiugn del 2020 a l'è sospenduda per l'eletrifegazzion, sostituida de linie de bus, e la deveria dervì in del 2024.

## Riferiment
*Ferrovie: via all'elettrificazione della Roccaravindola-Isernia-Campobasso
PoorMan

El **PoorMan** a l'è un server web linsger che l'è dad foeura insema a Haiku, desvilupad in C e C++. El permet, cont una interfacia grafega, de scernì una directory che la sarà compartida in su la Red, anca 'me elench de file, de scernì el numer massim de connession insema e de havégh un log, pu o men complet, anca di visite.

A bon cunt, desgià che Haiku a l'è pensad soratut 'me un sistema desktop e 'l gh'ha nanca un firewall, a l'è minga consiliad in di ambient de produzzion. El gh'ha minga el suport per el PHP nativament, ma se po metéghel a travers de FastCGI.

Del masg 2023 el dopera nativament l'encoding UTF-8 inveci del pussee vegg Latin-1.

Al dì d'incoeu inn stad portad in sul sistema anca server compagn de Apache HTTP Server e nginx, donca a l'è doperad poch.

## Riferiment


## Ligam de foeura
*Sit ofizzial

## Vos corelade
*Robin Hood (server web)
Ruwiki

**Ruwiki** (*Рувики* in russ) a l'è un'enciclopedia online in lengua russa, lanciada in del luj 2023 'me fork de la Wikipedia in russ e descrita di media 'me "acetabel per el Cremlin" o "adata al Putin". El proget l'è guidad del Vladimir Medejko, ex diretor de Wikimedia Russia, che l'ha did de volé havégh un proget alternativ a la Wikipedia che ghe pias pussee al governo russ.

El proget, nonziad in del masg, l'è vert del luj 2023. El Medejko l'ha did che el sarà independent del governo russ, ma respetos di lesg de la Russia. El fork de la Wikipedia russa a l'è assee complet, ma inn stad cavad robe controverse in su l'invasion russa de l'Ucraina, la rebellion del grup Wagner e i criteghe al Vladimir Putin. Al moment l'è minga verta ai modifeghe ma la sarà in futur, a dì di so diretor, ma che i contegnud sarann controllad di espert.

## Ligam de foeura
*Sit ofizzial

## Vos corelade
*Censura de l'Internet in Russia
Ferrovia Sulmona-Isernia

La **ferrovia Sulmona-Isernia** a l'è una ferrovia che la corr in tra l'Abruzz e 'l Molis, a conligà Sulmona e Isernia a travers di Apennit. Del 2011 a l'è minga doperada del trafegh ordinari, ma del 2014 in la trata in tra Sulmona e Carpinone gh'è i treni turistegh de la Fondazzion FS e la trata, per via del so gran bell panorama, a l'è ciamada la *Transiberiana d'Italia* e gh'è anca di stazzion bei in alt, per esempi la stazzion de Rivisondoli-Pescocostanzo a l'è la segonda stazzion de la red ferroviaria italiana a scartament ordinari pussee in alt dopo quella del Brenner.

La linia a l'è tegnuda verta de la Red Ferroviaria Italiana, ma se se voeul fàgh tornà sora di servizzi ordinari ghe saria de modernizà el segnalament, che incoeu in varie stazzion l'è ancamò semaforegh, e toeu via el Dirigent Unegh.

## Riferiment
*Sulmona-Carpinone: come si uccide una ferrovia

## Alter proget
Porte des Lilas (metropolitana de Paris)

**** a l'è una stazzion de la linia 3 bis e 11 de la metropolitana de Paris, tacada ai stazzion de .

## Interscambi
 Fermada del tram
 Fermada del bus

## Riferiment
*RATP

## Alter proget
Linia 1 (metropolitana de Paris)

La **** a l'è una linia de la metropolitana de Paris, che la conliga , longa  km.

## Riferiment
*RATP

## Alter proget
Linia P (metropolitana de Buenos Aires)

La **** (premetrò) a l'è una linia de la metropolitana de Buenos Aires, che la conliga , longa  km.

A l'è una metrotranvia ben integrada in del sistema de straport de la capital argentina, che la dopera mez tranviari in del so esercizzi.

## Riferiment
*Sit del governo

## Alter proget
Plaza Miserere (metropolitana de Buenos Aires)

**** a l'è una stazzion de la linia A de la metropolitana de Buenos Aires, tacada ai stazzion de .

## Interscambi
 Stazzion de Once de Setiembre
 Fermada del bus

## Riferiment
*Sit del governo

## Alter proget
Metropolitana de Buenos Aires

La **metropolitana de Buenos Aires** l'è al servizzi de la capital argentina, fada su de ses linie de metropolitana tradizzional, la linia A, verta in del 1913, la linia B in del 1930, la linia C in del 1934, la linia D in del 1937, la linia E in del 1944 e la linia H in del 2007. A gh'è anca un premetrò, ciamad linia P, vert del 1986 e esecitad in regim de metrotranvia. In total, la gh'ha 106 stazzion per 70,7 km, che deventen 90 per 56,7 km se se cava via el premetrò.

A l'è stada la prima metropolitana verta in del mond ispanegh, in l'America latina e in l'emisfer austral e l'è ciamada "subte", contrazzion de "Subterráneo". L'è gestida de Metrovías, una società privada.

## Ligam de foeura
*Sit ofizzial

## Alter proget

## Vos corelade
*Alstom Metropolis
Albert Azz II d'Est

L**'Albert Azz II d'Est** (10 de luj 1009 - Vangadizza, 20 de avost 1097) a l'è stad un nobel lombard, del 1029 marches de Milan, cont de Luni, Genoa e Tortona e, del 1039 a la mort, prim di Obertengh de la linia di marches d'Est e donca retegnud pader de la cà d'Est, desgià che l'è stad el prim a governà la cità veneta.

## Riferiment
*[Treccani](https://www.treccani.it/enciclopedia/alberto-azzo_(Dizionario-Biografico))

## Alter proget
Leonardo Maria Lonfernini

El **Leonardo Maria Lonfernini** (...) a l'è un ex militar sanmarines, comandant di forze armade sanmarines del 2007 al 2022.

El s'è dimetud el 5 de setember 2022, cont i so dimission che inn stade acetade pussee inanz.

## Carrera militar
La soa carrera militar la scomincia in del 1970, quand che 'l va dent in del corp pussee antigh del Pais, la Compagnia Uniformada, e 'l deventa prima ofizzial e poeu comandant.

El va dent al congress militar e 'l quata ogni soa fonzion interna: l'è stad ispetor de la milizzia, sota-capo de stat magior e, infin, ispetor general di milizzie, o ben el vizecomandant di milizzie sanmarines. Dopo di dimission del general Rosolino Martelli, l'è stad fad comandant superior di milizzie, in su proposta del Consili Grand e General.

L'ha fad una serie de reforme dent al congress militar, che el Corrado Carattoni l'è stad ispetor general, inscì de deventà el vize de facto del Lonfernini, inscì 'me el Colonell Massimo Roberto Rossini, capo de stat magior e 'l Tenent Colonell Romeo Casadei l'è stad sota-capo, el capitani Alessandro Zanotti el sarà ispetor de la Compagnia Uniformada

El 5 de setember 2022 el se dimet del roeul de comandant perchè l'è rivad a l'età massima e i dimission inn acetade del Consili Grand e General el 8. Al so post el va su el Corrado Carattoni.

## Onorificenze

## Riferiment
Voeulva

In del paganesim sgermanegh, una **vœulva** (o **vala**) l’era una majestra dei art divinatorie e mageghe. I vœulve vegneven ancasì ciamade ‘profetesse’, ‘fomen savie’, ‘strie’ e ‘sazzerdotesse’, e in di font vegge, e in di serc intelletuai de la cademia moderna. Quella sorta chì de induvine l’era un’espression di tradizzion sciamaneghe europeje de l’età pre-cristiana, e i gh’haveven una mota de influenza e autorità dedenter de la sozzietà sgermanega e in la sò cultura. I vœulve eren menzionade sgiamò in l’età romana, quand, per esempi, a pareva che i comandaven dei armade sgermane che se contrapogneven al governa di roman. In sgionta, i vœulve inn vun di motiv pussee comun e recorrent in la mitologia norrenna, e una quaj vœulta anca in la litaradura greco-romana, indova ghe se pœul trovà dei induvine compagne de l’Albruna e la Ganna. In del contest lombard la Gambara l’è quella pussee famosa.

In di religion native del nord Europa e in l’elite scandinava del Rus de Kiev, i vœulve gh’haveven el patronasg de la Freja, e i podarissen vesser considerade coma di sazzerdotesse de quella deja chì.

## Vos corelade
* paganesim

## Olter proget
RAID

El **RAID** (in origin *Redundant Array of Inexpensive Disks*, al dì d'incoeu *Redundant Array of Independent Disks*) a l'è un sistema che 'l permet de tacà insema pussee memorie de massa, de solit disch dur o drive a stat solid, inscì che deventen, per el computer, un drive unegh, che 'l met insema varie carateristeghe di drive che 'l fann su.

I nivei pussee doperad inn:
*RAID 0: el met insema i dimension di drive che 'l fann su, senza speggià i dacc né parità. Se un drive che 'l fa su el falliss, l'intregh RAID el falliss
*RAID 1: el gh'ha 'me dimension quella del drive pussee piscinin, e i alter inn doperad per speggià i dacc, senza parità. A l'è vist 'me la manera pussee segura de fà un RAID, ma l'è no eficent in del doperà del spazzi
*RAID 5: el dopera tucc i disch, in part per el controll de parità, in part per i dacc. Se el falliss un disch, a l'è possibel recuverànn el contegnud de tucc i alter. Se po sgiontà un alter disch de parità, in del cas se parla de RAID 6
*RAID 1+0: el fa un RAID 1 de du drive che inn fad a soa voeulta in RAID 0

A gh'è anca RAID 2, 3 e 4, che incoeu inn doperad poch perchè sostituid del RAID 5, e alter RAID mitud insema.

## Riferiment
*RAID - Fastweb

## Alter proget
Botumera

La **botumera** a l'è una machina doperada in edilizzia che la serviss a fà el botum, che la mis'cia i varie component che 'l fann su, de solit a travers de 'n tambor che 'l roeuda.

A segonda di necessità ghe n'è vari tipi: di botumere pussee grand doperade in di canter a quelle tacade a 'n autocarr per menà el botum indova che 'l gh'ha de vesser doperad, fina a quelle piscinine che se pirlen a man.

## Riferiment
*Treccani

## Alter proget
.kkrieger

***.kkrieger*** (de *Krieger*, in todesch *guerrer*) a l'è un sbaratut in prima persona dad foeura in del 2004 del grup todesch Farbrausch, che 'l partegn a la demoscene.

La particolarità del sgioeugh, dad foeura a gratis, a l'è la soa dimension: l'è grand 97,280 byte, grazzia ai algoritm procedurai doperad che ghe permeten al computer de generà grafega e son in temp real, a partì de poch desine de byte, el tut però al cost de temp de caregament pusse longh e requisit hardware pussee volt, almen per el so period: senza 'sti algoritm chi, per i so produtor, el .kkrieger l'havaria ocupad circa 200-300 MB de spazzi in sul disch dur. 

## Storia
Farbrausch l'ha desvilupad *.kkrieger* de la mità del 2002, a doperà el tool de desvilup .werkkzeug (de *Werkzeug*, in todesch *strument*), in d'una version 3 che l'è stada minga dada foeura al publegh fina al 2014, quand che l'è publegada con licenza BSD.

In l'avil 2004 el sgioeugh el vinc la competizzion di prodot con men de 96k a Breakpoint, convention de la demoscene todesca. A l'è stad pu desvilupad, inscì l'è deventada una beta perpetua.

El sgioeugh l'ha vensgiud du premi in del Deutscher Entwicklerpreis del 2006, per l'Innovazzion e l'Avanzament.

## Modalità de sgioeugh
El sgioeugh el gh'ha domà un nivell e l'è un sbaratut classegh: el protagonista el po scernì vari tipi de arma e regoeujer in del camp de sgioeugh monizzion, pachet per curàss e acessori. I nemis, che inn di alien, inn armad domà in d'un quaj cas e inn considerad ladin de bater, perchè se moeuven pian.

## Riferiment
*kkrieger: Making an Impossible FPS | Nostalgia Nerd

## Alter proget

## Ligam de foeura
*Sit ofizzial
Rost

El **rost** a l'è una tecnega indova che se dopera l'aria colda per coeuser un quajcoss, soratut carna o vegetai. A dàgh savor ai rost a inn soratut la reazzion de Maillard e la caramelizazzion. El rost "giust" el dopera minga l'aqua e 'l se fa in d'un forna o compagn, ma se po fà un brasad in pentola e inscì se doperarà un poo de liquid.

In la cusina europea, el rost a l'è anca una preparazzion, indova che se liga la carna e la se coeus.

## Riferiment
*Arrosti
Stazzion de Milan Bullona

La **stazzion de Milan Bullona** a l'è stada una fermada ferroviaria de Milan, al servizzi de la trata urbana Cadorna-Bovisa di ferrovie per Ass e per Saronn.

Verta in del 1929, l'è stada fada su grazzia a un decret del 1925, che in cambi de l'eletrifegazzion la impegnava i Ferrovie Nord Milan a fà una stazzion al servizzi de Cors Sempion e de la Fera de Milan. La ciapa el nom de una cassina arenta.

El 18 de masg del 2003 a l'è desmetuda e sostituida de la stazzion de Milan Dom, verta de un quaj dì, vist che la linia l'era stada quadruplegada.

## Bibliografia
*Giovanni Cornolò, Cento anni di storia... delle Ferrovie Nord Milano, Trento, Globo Edizioni, 1979. ISBN non esistente

## Alter proget
Ubuntu Touch

**Ubuntu Touch** a l'è una version de Ubuntu pensada per i smartphone e in general i dispostiv cont un schermo touch e senza tastadura, cont l'obietiv de portà poeu l'interfacia anca su alter dispositiv compagn di laptop e di smart TV. El proget l'è stad in principi tirad inanz de Canonical, che però in del 2017 la molla el proget per via del bass interess comercial, e l'è ciapad in man de la comunità de UBports.

## Ligam de foeura
*Sit ofizzial

## Alter proget
Cascade del Sere

I **cascade del Sere** i è fade su del fium omonem poch chilometer dopo che 'l nass in sui Alp Orobie e se troeuva a circa 1'750 meter in alt, in del territore del cumun de Bongion. Con un salt de 315 meter i è 'n tra i cascade pioeu volte d'Italia, ma i è spartide 'n trii salcc pioeu picolin de 166, 74 e 75 meter: prima che i faseva su la diga e quand che 'l pioveva prope tant se podeva vedé  tut tacad 'nsema.

La legenda la cunta su che 'n la banda del Pian de Barbellin la viveva 'n d'un castell una dona nobela che ghe piaseva prope tant un bergamin de la zona e lu, però, el gh'hiva sgiamò la morosa. La nobildona donca la fà robà la morosa e la la serra dent al castell, ma la presonera la taca a lucià inscè tant che i so lagreme i deventa di serioeule che i destruga tut, anch ol castell e la nobildona, e deventa la cascada del dé de 'ncoeu.

A bon cunt, però, i è nasside centmila agn indree, coi aque del lagh del Barbellin che l'ha vert per erosion un bus in tra i montagne, che l'è deventad la cascada. I ha facie famose fora de la Vall ol Giovanni Maironi da Ponte, che i ha tratade sgiamò 'n del 1808. 'N del 1897 ol Club Alpin Italian el fa 'l so congress prope arent. A causa de la diga del Barbellin, 'n tra ol 1932 e 'l 1969 i gh'è stade mia, poeu l'Enel i ha dervid, tut i dì 'n tra 'l 1975 e 'l 1977, menter 'ncoeu i è verte sinch voeulte l'ann, de solet una domenega al mes in tra sgiugn e otover, quand che i derva la diga, che la slarga ol Sere de 4,5 - 6 m3 d'aqua al segond.

## Riferimencc
*Turismo Valbondione

## Olter progecc
Gzip

**gzip** a l'è un software liber per la compression di dacc spantegad de la Free Software Foundation, fada su a partì del 1992 'me alternativa a la utility Unix *compress*, quatada del brevet Lempel-Ziv-Welch. In sui sistema FreeBSD, NetBSD e OpenBSD a l'è implementada 'me front-end de la libraria zlib. 

## Bibliografia
*(EN) S. Cenk Sahinalp e Nasir M. Rajpoot, Dictionary-Based Data Compression: An Algorithmic Perspective, in Khalid Sayood (a cura di), Lossless Compression Handbook, Academic Press, 2003.

## Alter proget

## Vos corelade
*tar (software)
Senza el Partid Comunista, la ghe saria no la noeuva China

**Senza el Partid Comunista, la ghe saria no la noeuva China** (*没有共产党就没有新中国* in chines) a l'è un cant patriotegh e de propaganda chines, scrivud di comunista in risposta al slogan del Kuomintang del 1943 che 'l diseva "senza el Kuomintangh, la ghe saria no la noeuva China": pussee de precis, al temp de la guerra cont el Giapon el Chiang Kai-shek l'haveva dad foeura un liber, "el destin de la China", con quella fras lì, i comunista in sul Jiefang Ribao gh'hann respondud e 'l sgioven ativista Cao Huoxing, a partì de la risposta, l'ha scrivud la canzon.

In su l'Autostrada G108, vesin Xiayunling, indova che l'è stada scrivuda la canzon, a gh'è un toch de strada musegal longa 587 meter che la sona quella canzon lì.

## Riferiment
*Articol a tema
Bongion (rial)

El **Bongion** (*Bondione* in italian) a l'è un rial de la provincia de Bergom che 'l nass del lagh de Bondion a 2320 meter de quota del pizz di Trii Confin, el scorr poeu in la Vall Bongion e dopo 10 chilometer el va dent, semper a Bongion, al Seri, inscì de vesser el so prim afluent.

## Riferiment
*Comun de Seriat
Kernel ibrid

Un **kernel ibrid** a l'è un'architetura del kernel a mità in tra quella de 'n microkernel e quella de 'n kernel monolitegh, che la proeuva a meter insema i robe pussee bone di du sistema. A bon cunt, a l'è minga ciar quant che l'è una classifegazzion autonoma e quant che l'è domà 'n evoluzzion di kernel monolitegh, per esempi el Linus Torvalds el sostegn che l'è "domà marketing".

L'ideja a l'è quella de havégh un kernel struturad tant 'me un microkernel, implementad però a la manera de un kernel monolitegh: a diferenza de 'n microkernel la pupart, o anca tucc, i servizzi de sistema inn in del spazzi del kernel, ma el gh'è no el passà costant de spazzi utent a spazzi kernel.

Di esempi de kernel che poden vesser ciamad ibrid inn quell de Windows NT, quell de BeOS e de Haiku, quell XNU - doperad di sistema de la Apple - , quell de OS/2, quell de Plan 9 e quell de DragonFly BSD.

## Riferiment
*OSDev Wiki

## Vos corelade
*Exokernel
*Single address space operating system
POSIX

Per **POSIX** (breviazzion de *Portable Operating System Interface for Unix*), in informatega, se intend la familia di standard dad foeura de la IEEE per tegnì la compatibilità in tra i sistema operativ, e 'l definiss i API sia a nivell de interfacia utent che a nivell de sistema, oltra ai comand de shell e utility, inscì de garantì compatibilità in tra i varietà de Unix e anca i vari sistema. El nom a l'è stad insubid del Richard Stallman, inscì de havégh un nom pussee facil de IEEE 1003.

La pupart di sistema Unix pensad per vesser doperad comercialment inn certifegad POSIX, per esempi l'inn AIX, Integrity, UnixWare, OpenServer e, de la version 10.5, Mac OS. Sistema compagn de Linux, Haiku, FreeBSD, Mach, Minix, OpenBSD, LynxOS e VMware ESXi inn per la pupart compatibel cont el standard ma inn minga certifegad ofizzialment.

## Riferiment
*What Is POSIX? How It Relates to Linux

## Alter proget
Paolo Borsellino

El **Paolo Borsellino** (Palermo, 19 de sginer 1940 - Palermo, 19 de luj 1992) a l'è stad un magistrad italian, vitima de Cosa nostra che l'ha copad cont una bomba el 19 de luj 1992 in via D'Amelio, denanz al palazzi che ghe viveva la sorella, 'me rapresaja per i so azzion de lota a la mafia: in l'atentad inn restad copad anca i cinch polee de la soa scorta.

A l'è regordad, insema ai collega Rocco Chinnici, Antonino Caponnetto e Giovanni Falcone, per el so gran roeul in la lota a la mafia, a nivell italian e internazzional.

## Riferiment
*Treccani

## Alter proget

## Vos corelade
*Strage de Via D'Amelio
*Rita Borsellino
*Rita Atria
*Salvatore Borsellino
Tantra

I **tantra** (sanscret: तन्त्र) inn un insema de prateghe de natura magico-mistega che vegnen su de un sostrat religios de tradizzion pan-indiane che inn nassude e s’inn desvilupade fianch a fianch di corrent religiose prenzipai prategade in del sota-continent. Soratut spantegad al dì de incœu intra i tradizzion śaivite, śaktite e in del buddhesim vajrayāna, i tantra a l’inizzi s’inn despartid fœura de la religion vedega pussee popolara desgià che i recognosseven anca l’autorità dei Āgama, di test religios che privilesgiaven l’esperienza direta de la divinità intravers di rituai e prateghe misteghe minga sanzionad di Veda. Per quella reson chì, i tradizzion de natura tantrega inn staite assossenn descriminade in la sozzietà indiana, indova i vegnen vedude financa al dì de incœu coma una forma de religiosità minga inscì pura coma la gh’havariss de vesser e, donca, ‘minga sgiusta’.

I tantra se concentren in su la manipolazzion energetega in tute i sò forme pussee che in su l’orazzion; una quaj vœulta anca nomà cont ol fin de derivànn podé material e personal senza pensà a l’inluminazzion. Quest l’ha menad i tradizzion tantreghe a interessàss anca a dei energie sozzialment considerade un tabù, coma quei ligade al sess e a l’insgestion dei inscì-ciamad ‘mangià proibid’, compagn de la carna e del pess. A causa de quell aprocc chì, donca, la pupart di tantra l’è despess veduda coma un ‘senter de la man manzina’. Un esempi l’è ol kuṇḍalinī yoga – un insema de prateghe che gh’hann coma obietiv ol dessedament de un’energia indormenta situada a la fin del filon de la schena de la sgent – che l’è sovenz critegad di tradizzion puritaneghe desgià che i pensen che la kuṇḍalinī la se dessedi sgiamò indeperlee quand che l’individov l’è spiritualment marud assee, e donca zircà de ativàlla nomà per fàll o per gagnà di podé mistegh el podariss nœuser al tantrista pussee che fàgh ben. Important fiss in del tantresim l’è anca la meditazzion in sui maṇḍala (ciamad ancasì yantra in l’induesim) – di forme geometreghe spiritualment cargade che fazziliten la connession e l’iscambi energetegh intra ol trantrista e l’entità ligada al maṇḍala medem – la pūjā – di rituai despess present anca in di forme de religiosità tradizzional che pœuden vesser vedud coma una sorta de omasg al dia, a l’event o a la persona ai quai a inn fait adree – e la rezzitazzion di mantra – parolle de natura sacra che a repetej despess ol prategant el gh’havarà un quaj efet che el depend del mantra in quistion.

## Vos corelade
* Vajrayāna
* Śaivesim
* Śaktesim

## Olter proget

## Font
* Encyclopædia Britannica
L'art de l'ingann

**L'art de l'ingann** a l'è un liber in su l'ingegneria sociala scrivud in del 2001 del Kevin Mitnick e del William L. Simon e dad foeura l'ann dopo. El trata, in manera precisa e con metod, 'me otegnì informazzion e ciav per andà dent in sui sistema informativ e 'me doperà 'sti informazzion per el propi vantagg, per esempi vun che 'l schiva una multa per ecess de velocità cont una gabola a la polizzia, per savé quand che el polee che gh'ha fad la multa el saria stad in ferie e donca minga disponibel in tribunal, vun che 'l se fa dà la password de 'n azienda, che la cambia ogni dì, a fà finta de vesser un dipendent che 'l voleva lavorà de cà cont una gran tempesta o vun che l'ha otegnud un frach de informazzion reservade de 'na start up a fà finta de vesser amis del CEO.

El Mitnick l'ha poeu dad foeura un liber pussee in su l'aspet tecnegh de l'hacking, ciamad L'art de l'intrusion, e poeu El fantasma in la red, soa autobiografia.

## Bibliografia
*Kevin David Mitnick, L'arte dell'inganno, Milano, Feltrinelli Editore, 2002, ISBN 8807818418.
Dirty COW

**Dirty COW** a l'è una vulnerabilità del kernel Linux che la pertoca tucc i sistema che 'l doperen, anca quei Android, in di version prima di version 4.8.3, 4.7.9, 4.4.26, e che la gh'è de la version 2.6.22 del setember 2007. In del 2016 a l'è dada foeura una patch parziala, che però la fonziona no ben e la gh'ha de vesser sistemada ancamò a november 2017.

La vulnerabilità la dopera una race condition in sul sistema che 'l se ocupa del copy-on-write in del kernel e la permet una privilege escalation, local, e la lassa nissuna trascia in di log del sistema. A l'è stad mostrad che la permet el rooting de ogni device fina a Android 7 esclus.

## Riferiment
*Red Hat
Haiku Depot

**Haiku Depot** a l'è el gestor di pachet grafegh de Haiku, che 'l gh'è de la version R1A4 del sistema operativ. El permet de descaregà e installà i pachet in formad HPKG di repository che gh'hinn a disposizzion e, in di repository che 'l suporten, permeten anca de vedé screenshot e informazzion in sui software e de lassàgh recension e coment.

## Ligam de foeura
*Sit ofizzial
Iniziai lombarde

I **iniziai lombarde** inn dei letere composte, caraterizade de una forma redonda con dei aste gœbe e spesse, e de un serif monotrat. Descompagne dei capitai gotege, caçade dent i scrits ind un segond temp, i letere longobarde inn staite doperade anca per scriver dei parolle o fras intrege. I inn staite doperade sia in forma scrivuda ind i codex miniads qe ind i inscrizion monumentai ('mè ind el cioqer de Santa Ciara a Napel). 
Ind una quai font, incì mè in ingles, ’sta scriitura l’è ciamada “lombarda” e incì l’è ofiçalment cognossida in divers pais, con la so denominazion qe la g’è andaita adree a un process lenguisteg compagn de qell qe l’ha transformad la "Longobardia" in "Lombardia".

## Riferiments
HPKG

**HPKG** (ciamad anca *Haiku Delta Packages*) a l'è el formad doperad de Haiku per la soa gestion di pachet.

## Strutura
Un file HPKG a l'è fad su de un magic number, che l'identifega el file 'me tal, el gh'è poeu un header, che 'l gh'ha dent di informazzion compagne del numer de element dent al file, l'offset di dacc e inscì via, che servissen al sistema per capì 'me interpretà e doperà el file. El rest del file a l'è considerad heap e l'è partid in chunk, vun dree a l'alter, che se compress quand che inn decompress gh'hann una grandezza de 64 KB, foeura che per el darrer, che 'l po havégh una dimension arbitraria. Infin, a gh'è i longhezze compresse di file, roba che la permet a Haiku de andàgh dent al file con acess casual e de savé quand fermàss in l'interpretazzion di chunk.

## Installazzion
I file HPKG inn de solit ciapad de Haiku Depot, del tool de riga de comand *pkgman* o de una quajsevoeul font.

L'installazzion, che tool tant 'me Haiku Depot o pkgman fann in automategh, la consist in del moeuver el pachet in la directory */system/packages*, indova che 'l sarà montad in domà letura in del file system virtual del sistema.

La disinstallazzion la po vesser fada a doperà el Tracker per toeu via el pachet de quella directory, o a travers del gestor di pachet.

## Riferiment
*A Brief Look Inside HPKG
Ferrovia Belinzona-Mesoch

La **ferrovia Belinzona-Mesoch** a l'era una linia ferroviaria a scartament metrich che la conligava Mesoch a la capital ticinesa a travers de la Vall Mesolcina. Verta in del 1901 e sarrada su al trafegh passeger in del 1972, in tra el 1995 e 'l 2013 l'è stada verta in servizzi turistegh in tra Castion e Cama.

Independenta in origin, in del 1942 l'è tacada del governo grison a la Ferrovia Retica per havégh i jut federai ai ferrovie privade, in sul so percors a gh'è 3 tunnel, 28 pont, de che 3 inn di bei viadot in su la Moesa, e sedes stazzion: Mesoch, Soazza, Cabioeul, Lostall, Sort, Pian de Verdabi, Cama, Legia, Gron, Sant Antoni, Roré, San Vitor, Lumin, Castion Villagg, Castion-Arbed, Molinazz e Belinzona.

## Bibliografia
*Fasciati, Clito, 50.mo anniversario della già Ferrovia Elettrica Belinzona-Mesocco ora tronco della Ferrovia Retica, "Quaderni grigionitaliani", Pro Grigioni Italiano, Coira, 1957, 4, 254-267

## Alter proget
Stazzion de Belinzona (RhB)

La **** a l'è stada una stazzion de la ferrovia Belinzona-Mesoch, gestida al temp de la sarradura de la Ferrovia Retica.

A l'era tacada ai stazzion de . Se pensava de conligàlla a la stazzion FFS de Belinzona, ma per via del desvilup urbanistegh de la cità a l'è stad minga fad.

## Alter proget
Stazzion de Cama

La **** a l'è stada una stazzion de la ferrovia Belinzona-Mesoch, gestida al temp de la sarradura de la Ferrovia Retica.

A l'era tacada ai stazzion de . Fina al 2013 l'è stada el capolinia di servizzi turistegh, poeu l'è stada desmetuda per semper, cont anca el toeu via di binari.

## Alter proget
Tracker (file manager)

El **Tracker** a l'è una interfacia grafega per la gestion di file del sistema operativ Haiku, compagna al Finder in Mac OS X o a Esplora Risorse in sul Windows.

El Tracker di Haiku el se fonda in su OpenTracker, a soa voeulta fondad in sul Tracker che 'l gh'era in BeOS.

## Storia

El Tracker original a l'è stad desvilupad de Be Inc., 'me part de BeOS, ma l'è fad open source vers la fin del 2000. El proget a l'è gestid de Be fina al so sarrà su in del 2001, quand che 'l careghen in sul SourceForge sota la guida de l'Axel Dörfler, el contributor pussee important foeura de Be. A l'è dad foeura con la OpenTracker License, che l'è una licenza BSD mudada che la permet de doperà el marchi Be Tracker.

## Deskbar
La Deskbar a l'è la barra di aplicazzion, sita per impostazzion bas in del canton in alt a drizza del schermo. A l'è fada su del menù, de la tray (panell de informazzion de l'orelogg) e dall'elenco dei programmi in esecuzione. Il Tracker è sempre visualizzato in cima all'elenco dei programmi in esecuzione.

## Doperà del Tracker

### Moltà volum
Per andàgh dent a un quajsevoeul dispositiv de memoria per la prima voeulta, l'utent el gh'ha de montà el volum, o ben fàgh savé al sistema che l'è conligad. A l'è fad cont un clic drizz in sul desktop, indova che se scerniss el volum in del sota-menù "Montà", che 'l se troeuva anca in la Deskbar.

### Trasciament di azzion
El Tracker el mostra el tirà inanz de la cobia, del San Martin o del scassà di file. El permet inoltra a l'utent di fermà o sospender i transazzion in cors.

## Ligam de foeura
* Haiku Tracker on the Haiku user Guide
* Haiku Deskbar on the Haiku user Guide
Union Pianura Resgiana

L**'Union Pianura Resgiana** (*Unione Pianura Reggiana* in italian) a l'è 'n union de comun nassuda el prim de dicember del 2009 che la representa el circondari de Corresg. La sostituiss la veggia *Associazione intercomunale Reggio Nord* e la gh'ha dent i comun de Campagnoeula, Corresg, Favregh, Roeul, Rio Salzé e San Martin Grand, cont una larghezza de 314 km2 e 56'758 abitant.

La se ocupa de robe compagne di servizzi sociai, gestion del personal, polizzia local, gar, apalt e dà di servizzi. La gh'ha la soa sed a Corresg, cità pussee abitada de l'union e storegament importanta, perchè veggia capital de la Signoria de Corresg. La confina cont el comprensori de Suzzara, con l'Union Bassa Resgiana, l'Union Terra de Mez, el comun de Resg, l'Union Trasner Seccia e l'Union di Terre d'Argin.

## Ligam de foeura
* Sit ofizzial
Stazzion de Mesoch

La **** a l'è stada una stazzion de la ferrovia Belinzona-Mesoch, gestida al temp de la sarradura de la Ferrovia Retica.

A l'era tacada ai stazzion de . Se pensava de slongà la linia fina a Thusis, ma l'è stad mai fad, anca per l'orientament contrari del Consili Federal a 'n alternativa a la ferrovia del Gotard, anca se in teoria a l'era stad autorizad el slongament.

## Alter proget